লাল কবুতর (চলচ্চিত্র)
লাল কবুতর হানিয়া চিমা এবং কামিল চিমার প্রযোজিত এবং আলী আব্বাস নকভি রচিত একটি ২০১৯ সালের পাকিস্তানের অ্যাকশন ক্রাইম থ্রিলার চলচ্চিত্র। তাহা মালিক সংগীত পরিচালক এবং রোহাইল হায়াটের পুত্র ড্যানিয়েল হায়াট পটভূমির সঙ্গীত পরিচালনা করেন। ছবিটিতে আহমেদ আলী আকবর, মনশা পাশা, রশিদ ফারুকী, রাজা গিলানি, সৈয়দ মোহাম্মদ আহমেদ, আলী কাজমী এবং আরও অনেকে অভিনয় করেছেন। এটি পরিচালনা করেছেন কমল খান। ছবিটি ২২ মার্চ ২০১৯ এ প্রকাশিত হয়েছিল। ৩১ আগস্ট ২০১৯ এটির টিভি প্রিমিয়ার করে জিও এন্টারটেইন্টমেন্ট। এটি ৯২তম একাডেমি পুরস্কারের জন্য পাকিস্তানের চলচ্চিত্রের তালিকায় ছিল, তবে মনোনীত হয়নি।